
HELSE, MILJØ OG SIKKERHETSFRÅSEGN.
Arbeid som vert utført på Høgskolen Stord/Haugesund (HSH) eller under ansvar av HSH skal ikkje føre til skadar på menneske, miljø eller materielle verdiar.
Vår overtyding er at ved helse-, miljø- og sikkerhetsarbeid kan og vil ein unngå skadar og ulykker.
For å nå desse måla, skal krav frå styresmaktene, eigne prosedyrar og rutinar følgjast.
Helse, miljø og sikkerhetsarbeid er eit lineansvar kor kvar tilsett har ansvar for sin del av arbeidet.
Det overordna ansvaret ligg på leiinga, og eit godt resultat er heilt avhengig av deira engasjement og haldningar.
For å nå etablerte mål vert det viktig for høgskolen å tilsette kvalifisert personell, gje dei tilsette naudsynt opplæring, bruke oppdaterte metodar og teknologi og ha effektive prosedyrar.
Helse, miljø og sikkerhet skal i alle våre aktivitetar handsamast med same respekt som operasjonelle og finansielle spørsmål.
Direktøren vil understreka at det er viktig at HSH bygger opp eit internkontrollsystem som er lett forståeleg, engasjerer alle og er lett å halda ved like.
Eit HMS- system vil vere i kontinuerleg utvikling. Det tyder at systemet alltid kan og vil bli betre. Stadige revisjonar vil følgeleg vere resultatet av dette.
For Høgskolen Stord/Haugesund
Direktør
1. INTRODUKSJON
1.1.  GENERELT.
Internkontrollen er ein del av HSH sitt kvalitetssikringssystem. Målet er å bygge opp eit kvalitetsikringssystem tilpassa dei tenester som HSH utfører. Dette er eit langsiktig mål. HSH
har starta arbeidet med eit kvalitetsikringssystem for alle avdelingane.
Internkontrollsystemet blei etablert sommaren 1998.

Samanhengen mellom desse administrative og operative systema vil bli nærare omtala i kvalitetsmanualen.
Ein gjer også merksam på at HSH sin internkontroll skal vere ein naturleg del av dei øvrige aktivitetane ved høgskolen.
HSH vil i løpet av våren 2000 behandla ein Personalpolitisk plan som vil gje føringar for mykje av personalarbeidet ved HSH. Personalpolitisk plan vil blant anna omhandla personal- og leiarutvikling, livsfasepolitikk, arbeidsmiljøpolitikk, likestilling, m.m. For enkelte område vil det deretter bli arbeidd ut meir detaljerte planar. HMS-systemet er eit døme på ein slik plan. 

Ein har valt å nytte seg av ordet sikkerhet i staden for tryggleik, då dette støttar forkortinga HMS som er eit meir kjend omgrep.
HSH er for tida (våren 2000) inne i drøftingar som gjeld alternativ styringsmodell. Eit vedtak her vil få konsekvenser for deler av HMS-systemet, t.d. kven vert ansvarleg for systemet, korleis kjem medarbeidarsamtalane til å verta gjennomført, korleis vert samansetjinga av arbeidsmiljøutvala, osb. Dette og mykje anna vil ein koma attende til i revisjon C. Førebels vert HMS-systemet ført vidare etter noverande leiingssystem.

1.2.  FØREMÅL.
Føremålet med dette dokumentet er å skildre HMS-systemet i HSH, og å gje instruksjonar til alle avdelingar og tilsette om korleis dei skal halda seg til høgskolen sine totale krav til HMS- arbeid. I avdelingar kor dette er naudsynt p.g.a. spesifikke behov, er det etablert spesielle og lokale krav.
1.3.  ANSVAR.
Direktøren har det overordna ansvar for oppbygging, innhald og revidering av denne kvalitetsmanualen. Kvar tilsett har eit ansvar for å gjere seg kjend med innhaldet og rette seg etter dei krav som vert omtala i systemet. Det er også viktig at alle tilsette tek del i den prosessen som arbeidet med internkontroll krev.
1.4.  REFERANSAR.
Følgjande lover og forskrifter står sentralt når det gjeld helse, miljø og sikkerhet:

Lover:
· Lov om arbeidervern og arbeidsmiljø.
(Lov av 4. feb. 1977, nr. 4.)
· Lov om Sivilforsvaret (Industrivernpliktige verksemder). (§ 48, lov av 17. jul. –53, nr.9).
· Forurensingsloven. (Lov  av 13. mars 1981, nr. 6).
· Brannvernloven. (Lov av 5. Juni 1987, nr. 26b).
· Lov om tilsyn med elektriske anlegg og elektrisk utstyr. (Lov av 24. Mai 1929, nr.4)
· Brannfarlighetsloven. (Lov av 21. Mai 1971, nr. 47).
· Lov om eksplosive varer. (Lov av 14. Juni 1974, nr. 39).

Forskrifter:
· Forskrift om pliktene til arbeidsgjevar. (1992).
· Forskrift om arbeidsplassar og lokaler. (1995).
· Forskrift om verneombod og arbeidsmiljøutval. (1995).
· Kva for verksemder skal ha verne- og helsepersonell. (1995).
· Internkontrollforskrifta. (1997).
· Verne og helsepersonell. (1994).
· Arbeid ved dataskjerm. (1995).
· Tekniske innretningar. (1994).
· Løfteinnretningar og løfteutstyr. (1995).
· Stillaser, stigar og arbeid på tak m.m. (1989).
· Produktdatablad for kjemiske stoff og produkt og stoffkartotek i verksemder. (1983).
· YL-merking. Samanfatning av vedtak om YL-merking. (1992).
· Bruk av personleg verneutstyr på arbeidsplassen. (1995).
· Truck og truckkøyring. (1996).
· Sikkerhetsskilting og signalgjeving på arbeidsplassen. (1994).
· Tungt og einsformig arbeid. (1995).
1.5.  DEFINISJONAR.
Internkontrollsystem:
Systematiske tiltak som skal sikre og dokumentere at aktivitetane vert planlagt, organisert, utført og halde vedlike etter lov og forskrift. Dei systematiske tiltaka skal vere skildra i administrative prosedyrar.
Internkontroll:
Å sjå etter at krav fastsette i medhald av lov eller forskrift vert haldne. Dette gjeld følgeleg HSH sine interne prosedyrar innan helse, miljø og sikkerhet.
Systemrevisjon:
Systematisk gransking av verksemda for å slå fast at internkontrollaktivitetane og resultata av dei samsvarar med internkontrollsystemet, og at internkontrollaktivitetane er føremålstenlege for å oppnå måla for helse, miljø og tryggleik i verksemda. 
Intern revisjon:
Verksemda sin eigen systemrevisjon.
Ekstern revisjon:
Revisjon utført av tilsynsmakt.
Sertifikat:
Dokumentasjon utferda av sertifiseringsorgan som stadfesting på at eit produkt, ei teneste eller ein aktivitet er i samsvar med krav eller ein standard.
Internkontroll og kvalitetssikring:
Tankerekkja bak internkontroll er svært lik tankerekkja bak kvalitetssikring. Kvalitetssikring er eit meir omfattande omgrep enn internkontroll. Internkontrollen er ein del av kvalitetsikringa. Kort sagt kan ein sei at internkontrollsystemet er ein god start på eit kvalitetsstyringssystem. Internkontrollen tek for seg helse, miljø og sikkerhet. Kvalitetssystemet går vidare og tek for seg andre prosedyrar som skal sikra t.d. innkjøpsrutinar, tilsetjingsprosessar, undervisningsprosessar, osb.
Avvik:
Dersom eit tilhøve ikkje er i samsvar med krav i lover, forskrifter, prosedyrar og instruksar; har ein avvik.
Dokumentasjon:
Skriftleg framstilling med skildring av internkontrollsystem, bl.a. instrukser, prosedyrar, sertifikater, rapportering, protokollar.
Spesialavfall:
Spesialavfall er avfall som ikkje kan handsamast saman med vanleg avfall fordi det kan føre til forureining eller skade på menneske eller dyr.
IK-handbok:
Handbok som inneheld naudsynt dokumentasjon.
Uønska hendingar: Ei hending som kan føra til skade på materiell eller personar. Nesten ulykker høyrer også til denne type hendingar.
1.6.  FORKORTINGAR
AKAN:

Arbeidslivets komitè mot alkoholisme og narkomani
AML:


Arbeidsmiljøloven
AMU:


Arbeidsmiljøutval
BHT:


Bedriftshelsetenesten
HMS=HMT:

Helse, miljø og sikkerhet.
HSH:


Høgskolen Stord/Haugesund
IKH:


Internkontrollhandbok
ISO:


International Organization for Standardization
NS:


Norsk standard
2.  HMS LEIINGSSYSTEM
2.1.  HMS MÅL.
Høgskolen sitt overordna mål for HMS er at alt arbeid som vert utført under vårt ansvar ikkje skal føre til tap av eller skadar på menneske, miljø eller materielle verdiar. (Dette gjeld også studentane, som elles ikkje er rekna med i Arbeidsmiljøloven unnateke enkelte fag. Sjå side 19 om dette.) 
Høgskolen skal leggje vinn på å formidle rett og sann informasjon til rett tid. HMS-arbeidet skal ha høg prioritet, og internkontrollsystemet skal utviklast som eit styringsverkty for det daglege arbeidet. ( HMS-målet vart vedteke i Styret 12. mars 1996, sak 22/96).
Det er også vårt mål at høgskolen skal vere ein arbeidsplass kor dei tilsette har medverknad og deltar aktivt i å fremje ein bedriftskultur som legg vekt på trivnad og læring. 
Engasjement frå tilsette og trivnad på arbeidsplassen vert rekna som viktige faktorar for å nå HMS-måla, vere effektiv og dermed skape sikre arbeidsplassar.
Ein gong pr. år skal høgskolen setje konkrete mål for HMS-arbeid. Dette skal gjerast i samarbeid med dei tilsette og eventuelt i konsultasjon med bedriftshelsetenesta. Arbeidsmiljøutvala er tiltenkt ei slik oppgåve.
Desse måla skal vere basert på tidlegare erfaringar i HMS-arbeid, og kan blant anna omhandle følgjande:
· personskadar
· sjukefråvere
· materielle skader
· ergonomiske tiltak
· miljøbetrande tiltak
Vedtekne mål for Høgskolen skal dokumenterast og konkretiserast i ein årleg handlingsplan.
2.2.  ORGANISASJON OG ANSVAR.
Det overordna ansvar for HMS-arbeidet i høgskolen kviler på direktør, som også har ansvar for at dei tilsette får naudsynt informasjon og opplæring i innhald og struktur. Eit særskild ansvar har også kontorsjefane, driftsleiar i Haugesund og HMS-koordinator på Stord. All rapportering skal gå til desse. 
Eit godt og effektivt HMS-arbeid er avhengig av at tilsette viser engasjement og tek del 

i utforming og oppfølging. Kvar enkelt tilsett skal difor saman med verneombod vera ein pådrivar for stadig å gjere betringar i systemet. HMS er eit linjeansvar kor kvar enkelt arbeidstakar har ansvar for sin del av arbeidet; det tydar blant anna at alle tilsette har ansvar for å følgje interne reglar og prosedyrar, lover og forskrifter og vere positive til HMS-arbeidet.


2.3.ORGANISASJONSPLAN  FOR  HØGSKOLEN. 
I løpet av våren vil avdeling for sikkerhetsopplæring  truleg bli skilt ut som eige aksjeselskap. Dette vil endra samansetjing av hovud-AMU. 
Erfaringar og ei eventuell endring av leiingsstruktur føreset i det heile ei ny oppbygging av arbeidsmiljøordningane. Dette vil verta fremja som eigen sak i Hovud-AMU, så snart ein veit meir konkret kva leiingsstruktur HSH vel.


Organisasjonskart for HSH.


Denne plansja viser korleis HSH er organisert og kven som rapporterar til kven.


2.4. INFORMASJON OG KOMMUNIKASJON.
Høgskolen legg vekt på rett og sann informasjon i rett tid. Dette krev open dialog mellom alle tilsette. Det må aksepterast at det er lov å gjere feil, at ein gjev sakleg kritikk og at  ein viser vidsyn. Det er inga skam å endre standpunkt når nye moment kjem inn i biletet, men dette krev open framferd frå alle partar. 
HSH har vedteke eigen verdiplattform som legg vekt på, dialog, sørvis og kvalitet.

Det som er grunnlag for god kommunikasjon, er:
· «tilgjengelighet»
· evne og vilje til innleving i andre sin situasjon
· samsvar mellom ord og handlingar
· gjensidig tillit.
I ein kunnskapsbedrift som vår vert informasjon viktig, både internt blant dei tilsette og mot
studentane.  God informasjon vil vera eit viktig kriterium når det gjeld å sikra kvaliteten på
undervisninga. Dette vil bli nærare handsama i eit kvalitetssikringsarbeid.
I samband med informasjon vil HSH i stor grad nytte seg av data og Web sider. Høgskolen har oppretta eigen stilling som informasjonskonsulent,  og det er også tilsett eigen web- designer. Høgskolen har også eigen redaksjonskomité, som har ansvar for informasjonen som blir lagt ut på internett.  Høgskolen har eigen HSH-INFO som er tilgjengleg for tilsette, studentar og omverda. Det er utarbeida eigne prosedyrar for oppdatering av web-sidene. Eigne tilsette er blitt kursa for å gjennomføra slik oppdatering. Web-sidene er tilgjengelege på internett. Det er også laga eit eige informasjonssystem internt, kalla ”gul notisknapp”. Det er viktig at alle tilsette held seg orientert om den informasjon som vert lagt ut gjennom denne kanalen. HSH vil i løpet av år 2000 koma attende til kva som er den offisielle informasjonskanal, men dei tilsette må vera budd på at datateknologien vert teke meir og meir i bruk på dette området.

3.0.  SPESIELLE HMS AKTIVITETAR
3.1.  OPPLÆRING OG KVALIFIKASJONAR
Alt personell i HSH skal vere kvalifisert for sine respektive arbeidsoppgåver. Ved tilsetjing  skal bakgrunn vurderast opp mot dei krav som er relevante for stillinga. Faglege tilsette som ikkje har pedagogisk utdanning, skal  gjennomgå pedagogisk opplæring. Dette er  eit ”førstehjelpskurs” på omlag 25 timar. HSH skal dekkje kostnadane. 

Kvalifikasjonskrav skal til ei kvar tid vurderast opp mot arbeidsoppgåvene som er aktuelle, og når det er naudsynt, skal ein gje vidare opplæring. Høgskolen skal gjennomføre medarbeidarsamtale kor ein blant anna får oversikt over trongen for slik opplæring.
3.2.  HMS - PLANLEGGING.
HMS i HSH er basert på å førebyggje uønska hendingar. Planlegging skal difor vere ein integrert del av arbeidet på alle nivå i organisasjonen.
Planlegginga skal ha som siktemål at arbeid vert utført i tråd med HMS-manualen og andre krav frå styresmaktene. Ved større prosjekt og/eller arbeidsoppgåver som krev spesiell tilrettelegging, skal det lagast framdriftsplanar.
3.3. PERSONLEG VERNEUTSTYR.
Alt personell skal når omstende tilseier det, bruke standard personleg verneutstyr. Med standard utstyr meiner ein kjeledress, hjelm, vernesko og arbeidshanskar. I enkelte tilhøve skal ein også bruke anna påkrevd verneutstyr. Samtlege tilsette som utfører arbeid kor verneutstyr vert kravd, vil få utlevert naudsynt utstyr. Kun godkjend utstyr skal nyttast.
HSH har laga eigen prosedyre i samband med støtte til terminalbriller. Tilsette som har trong for slike briller, må ta kontakt med personalkontoret. 

3.4.  KRAV TIL UTSTYR, VARER OG TENESTER.
Alt utstyr som skal brukast i arbeid for HSH, skal vere godkjend og etter forskriftene.
Utstyr skal berre brukast til arbeidsoperasjonar dei er tenkt til. Slikt utstyr skal haldast vedlike etter leverandøren sine forskrifter.
Det er arbeidsleiars plikt å sjå etter at utstyr som vert nytta, er i forsvarleg og godkjend stand.
Kvar enkelt tilsett har ansvar for å gje melding til næraste overordna dersom utstyr ikkje er i forskriftsmessig stand.
Ved innkjøp av varer, utstyr og tenester skal ein vende seg til seriøse leverandørar.  Kun godkjende varer og produkt skal aksepterast. Ved innkjøp av helsefarlege produkt skal ein sjå etter at desse er forskriftsmessig merka og at akseptable datablad følgjer med. Slike datablad skal oppbevarast lett tilgjengelege på arbeidsplassen ved dei forskjellege avdelingane.
Ved kjøp av tenester og innleige av personar skal desse verifiserast i høve til reglement og rutinar som til ei kvar tid gjeld for høgskolen.
3.5.  BRANNFARLEG OG EKSPLOSIVT MATERIALE.
Brannfarleg og eksplosivt materiale skal handsamast  etter forskriftene. Kun utvald og av leiinga godkjend personale vil ha ansvar for denne type materiell. Lagring skal gå føre seg etter forskriftene.
3.6.  HMS INSPEKSJONAR OG INTERN REVISJON
For å nå dei fastsette måla for HMS-arbeidet er det eit krav at ansvarleg avdelingsleiar/kontorsjef saman med verneombod tek inspeksjonar innanfor sitt ansvarsområde. Desse inspeksjonane skal ein føreta  minst ein gong i året.
Verneomboda og andre medlem av arbeidsmiljøutval kan be om oftare inspeksjonar ved særskilde tilhøve. Kvar avdeling skal ha oversikt over farleg materiell og spesielt farlege opplæringsstasjonar, slik at ein kan planleggje  vernerundar i tråd med dette. Avdelingane skal gjennomføra opplæring av nytilsette i samband med slike stasjonar. 

Vernerunden må gjennomførast med tanke på utarbeiding av handlingsplan for eit betre arbeidsmiljø som skal vedtakast i arbeidsmiljøutvalet.
Det er også viktig at avdelingane når dei gjennomfører  vernerundar og i ettertid, ser nærare på dei system og prosedyrar som gjeld innanfor HMS. Kort sagt tyder dette at alle avdelingane og arbeidsmiljøutval ser til at aktivitetane og resultata innanfor HMS samsvarar med internkontrollsystemet. Dette må vurderast i samanheng med handlingsplanane. HMS-handboka må bli revidert i tråd med vedtekne endringar.  

Når tilhøva krev det, skal desse inspeksjonane gjennomførast oftare. Dette gjeld særleg dei avdelingane som er omtala under avsnittet om spesielle tilhøve. Utførte vernerundar skal dokumenterast på eigne skjema, desse skal underskrivast av både ansvarleg leiar og verneombod. Skjema ligg vedlagt i denne manualen. Avdelinga på Bleivik har eigne skjema. Dette er omtala i deira manualar.
Ref. vedlegg 1.
3.7.  KARTLEGGING
HSH vil nytta seg av regelmessig kartlegging for å utvikla handlingsplanar som tek opp aktuelle arbeidsmiljøsaker. Arbeidsmiljøutvala vil  ta stilling til kva område som skal kartleggjast. For å få utført slik kartlegging vil systemansvarleg søkja kontakt med bedriftshelsetenesta eller tilsette innanfor sikkerhetsteknikk. Eit samarbeid med våre eigne studentar er ønskjeleg.
3.8. RAPPORTERING AV UØNSKA HENDINGAR.
HSH har etablert eit system for rapportering av skadar og tilløp til ulykker. Det skal leggjast stor vekt på slik rapportering og oppfølging av skadar, ulykker og tilløp til slike ulykker. Dette er eit viktig verkty for å nå våre HMS-mål og for at høgskulen skal bli ein sikker arbeidsplass. AMU skal ha  melding om slike ulykker snarast, slik at ein kan drøfte og setje i gong korrigerande tiltak og dermed førebyggje nye ulykker.
Hendingar som skal rapporterast er:
* PERSONSKADE: Skade på ein person som fører til at lege eller anna 
   helsepersonell må kontaktast.
* FRÅVERSSKADE: Skade på personell som fører til at den skada blir   
                               borte frå arbeid meir enn 24 timar.
* NESTEN-ULYKKE: Hending som kunne ført til ein skade på 
   menneske,    miljø eller materiell.
* SKADE PÅ MATERIELL. Skade på materiell skal også  rapporterast når  
   dette har omfattande karakter.
Det er arbeidd ut eigne skjema for rapportering av desse hendingane, som skal leverast
næraste overordna som også syter for oppfølging og korrigering. Det er augnevitne som fyller ut skjema så fort det let seg gjere og seinast dagen etter at hendinga har oppstått. Systemansvarleg på personalkontoret får også kopi så snart det let seg gjere.
Samtlege av desse skadane vert definert som uønska hendingar og ført på same skjema.

Ref. vedlegg 2.
I tillegg til HSH sine eigne skjema skal ein nytte seg av Rikstrygdeverket sitt RTV-skjema
når dette vert kravd. Alle desse skjema finn ein hos kontorsjef ved  fagavdelingane og
avdelingsleiar ved dei ulike avdelingane i fellesadministrasjonen.
3.9.  RAPPORTERING AV SJUKEFRÅVERE.
HSH har etablert eit eige system for registrering av sjukefråvere. Dette systemet dannar grunnlag for høgskulen si oppfølging av fråvere i høve til eigne tilsette.
Dei ulike avdelingane ved kontorsjef skal sende inn data til personalavdelinga ein gong pr. kvartal. I fellesadministrasjonen skal dei tilsette levere sjukemelding/eigenmelding direkte til personalkontoret som fører fråversregistrering. Personalkontoret samordnar meldinga til Arbeids- og administrasjonsdepartementet.
Tidsfristar for avdelingane for rapportering til Personalkontoret er:
· 1. kvartal: 15. april
· 2. kvartal: 15. juli
· 3. kvartal: 15. september
· 4. kvartal: 15. januar  
Det er utarbeidd eigne skjema til fråversregistrering.
Innrapportering av fråvere vil bli fylgt opp i AMU. Halvårsrapportar vil bli presentert for AMU.
3.10.  MILJØPOLITIKK.
Det er høgskolen sin politikk at stoff som kan vere til skade for menneske eller miljø alltid skal handsamast i tråd med lover og forskrifter. Innanfor område kor dette er naturleg og i tilknyting til knutepunktfunksjonen sikkerhet, skal HSH gå lengre enn det som vert kravd av styresmaktene. Avdelingane ved HSH skal så langt det er mogeleg nytte resirkulerbare og miljøvenlege produkt.
Innkjøpsansvarlege skal ha som siktemål å nytte seg av miljøvenlege produkt viss det fins.
Dersom tilsette ved høgskolen må bruke miljøfarlege produkt, må ein alltid rette seg etter høgskolen og styresmaktene sine krav for handsaming av slike produkt.
Arbeidsmiljøutvalet vil i løpet av år 2000 ta stilling til om høgskolen skal miljøsertifiserast.

Når det gjeld avfall, er dette Statsbygg sitt ansvar. Dei legg vekt på at bosset vert sortert.
For å få dette til å fungere, må dei tilsette rette seg etter Statsbygg sine påbod for sortering.
3.11.  RAPPORTERING AV MILJØSKADER.
Rapportering av skader mot det ytre miljø skal følgje krava frå Statens forureiningstilsyn (SFT) og Miljøverndepartementet.
Akutt forureining skal meldast næraste brannvesen. 
På denne bakgrunn har HSH laga eit eige system for å ta i vare desse og andre krav frå styresmaktene. Alle avdelingar ved HSH skal føre eigne lister over produkt som er helseskadelege og/eller representerer ein fare for miljøet. Kvar avdeling som har slike produkt, er ansvarleg for å ha eigne datablad som skal lagrast lett tilgjengeleg for dei tilsette.
Følgjande produkt skal ein vere spesielt merksam på:
· Alle typar olje, slik som hydraulisk, smørolje, etc.
· Bensin og diesel.
· Radioaktive produkt.
· Kjemikaliar i fast og flytande form.
· Materiell som inneheld asbest.
· Syrer.
· Andre relevante stoff i samsvar med krav frå styresmaktene.
Alle miljøulykker skal førast på  skjema kalla uønska hendingar. 
HMS ansvarleg vil difor kunne setje i verk relevante tiltak på ein rask måte.
Avdelinga ved kontorsjef skal til ei kvar tid syte for at det vert ført kontroll med mengden av slike helsefarlege stoff. 
Ein gong i semesteret skal avdelinga gjere opp status kor det går fram kva for eit forbruk avdelinga har hatt og status over attverande behaldning. Status skal vere lett tilgjengeleg for kontroll.
3.12.  ARBEIDSMILJØUTVAL.
HSH har oppretta arbeidsmiljøutval i tråd med krava i Arbeidsmiljølova. På grunn av den geografiske spreiinga på avdelingane og skilnad i arbeidsmiljø, har ein oppretta såkalla AMU-underutval. Høgskolestyret vedtok 22.06.00 å leggja ned underutvala i Haugesund og Stord.

Som tidlegare nemnt er HSH inne i ei drøfting når det gjeld alternative styringsformer. Dette vil få følgjer for arbeidsmiljøordningane våre. I revisjon C vil vi koma attende til desse endringane. Inntil vidare gjeld noverande ordning.

Arbeidsmiljøutvala er samansett som følgjer:

Hovudarbeidsmiljøutval
direktør
personalsjef
rektor
kontorsjef
Tilsette
3 hovudverneombod
1 verneombod
Utan stemmerett:
bedriftshelsetenesta
studentrepr.



  Underutval (nedlagt)    Underutval (nedlagt)
            Underutval
     Haugesund
                   Stord
          Bleivik
3 repr. arbeidsgjevar         3 repr. arbeidsgjevar
           3 repr. arbeidsgjevar
  1 hovudverneombod         1 hovudverneombod
            1 hovudverneombod
    2 verneombod                      2 verneombod                           2 verneombod*
Utan stemmerett:
                 Utan stemmerett:                       Utan stemmerett:
        1 student
               1 student
bedriftshelsetenesta
  bedriftshelseteneste                       bedriftshelseteneste                
*Bleivik har ei anna samansetjing når det gjeld arbeidstakarrepr. Det eine verneombodet er for tida skifta ut med tillitsvald.
3.12.1.  ARBEIDSMILJØUTVALA SINE OPPGÅVER.
Arbeidsmiljøutvala ved HSH skal arbeida etter dei retningslinene som er skildra i               Arbeidsmiljøloven og Hovudavtalen. § 26 i Hovudavtalen gjev høve til å avgrensa oppgåvene til arbeidsmiljøutvalet. Dette er gjort i tråd med nemnde paragraf, etter avtale mellom arbeidsgjevar og organisasjonane. Dette er omtala i punkt 3.2 i tilpassingsavtalen. Arbeidsvilkår og psykososialt arbeidsmiljø er blant anna døme på saker som er regulert til forhandlings-/drøftingssak. Elles  skal arbeidsmiljøutvala ha ein fri og uavhengig rolle i høve til sine oppgåver. Det er viktig at utvala i enkelte saker går opp ei grense mellom kva hovudutvalet og underutvala skal avgjere. Det er opp til Hovud-AMU å delegere i slike saker. Basert på høgskolen sine oppgåver og arbeidsmiljø, vil det vere naturleg at spesiell fokus vert retta mot:
*   Bedriftshelsetenesta med fokus på ergonomi.
*   Opplæring og informasjon.
*   Etablering og vedlikehald av kvalitetssystem.
*   Skaderapportering.
*   Sjukefråversstatistikk.
*   Rapportar og problematikk i samband med arbeidsmiljø.
3.12.2.   AKAN-UTVAL. 
  
Hovud-AMU har høve til å opprette såkalla underutval. Eit av dei som er oppretta, er Akan-
utval. Siktemålet er å ha heilt klåre «køyrereglar» i samband med rusproblem, reglane er også
tenkt som eit bidrag til førebygging. Ved å ta tidleg tak i rusproblem vil
ein lettare kunne førebyggje ulykker i samband med rus, og dermed sikre kvalitet og
skape eit trygt miljø.
Høgskolen har laga retningsliner for korleis ein skal gå fram i konkrete saker.
Det er viktig at HSH oppdaterer Akan-kontaktane. Dette må ein gjera med 
jevne mellomrom.
Akan-utvalet er samansett slik:
· Personalsjef.
· Bedriftshelsetenesta.
· Hovudkontaktane.
HSH har fylgjande hovudkontaktar:
· 1 på Bleivik.  
· 1 på Ådland.
· 1 på Rommetveit.
· 1 i Haugesund.
Prosedyre og retningsliner vart vedteke av hovud -AMU 01.11.96. (Sak 1/96).
3.12.3.  ATTFØRINGSUTVAL.
Høgskolen Stord/Haugesund har på møtet i Hovud-AMU  03.02.98 vedteke å opprette eit Attføringsutval (sak 2/98).
Siktemålet er at dette utvalet skal få løyse saker i samband med sjukdom, attføring, o.l. på ein så rettferdig måte som mogleg. 
Mandatet for utvalet er å skape ein betre arbeidssituasjon for tilsette som får problem  i arbeidet på grunn av alder, sjukdom, skade, og/eller anna form for forringing av livssituasjonen.
Utvalet er samansett slik:
· Næraste verneombod til den avdeling arbeidstakar kjem frå.
· Kontorsjef  til arbeidstakar.
· Næraste tillitsvalde til berørte arbeidstakar.
· Leiar i Hovud-AMU eller nestleiar dersom leiar er representert frå før.
· Personalsjef.
· Bedriftslege.
Høgskolen har vedteke eigne reglar for oppfølging av sjukemeldte. Det er fagavdelingane sjølv som må syta for slik oppfølging. I fellesadministrasjonen er det dei ulike avdelingsleiarane.

3.13.  VERNEOMBODSTENESTA.
HSH har etablert verneombodsteneste i tråd med Arbeidsmiljøloven. Det er vald verneombod innan alle verneområda. Dei vel sjølv sine hovudverneombod. Verneomboda skal ha frie roller og vert sett på som ein ressurs i HMS-arbeidet.
3.14.  BEREDSKAP/BRANNBEREDSKAP.
Arbeidet som vert utført ved HSH, vil normalt ikkje krevje omfattande beredskap. Det finst beredskapsplanar ved enkelte avdelingar. Desse skal vere omtala ved kvar avdeling som har trong for spesielle beredskapsplanar. 
Kvart hus i høgskolen skal ha sin brannansvarleg. På Stord skal denne personen kvar månad gå gjennom rømningsvegane i «sitt bygg». I Haugesund kvart kvartal. Det er utarbeidd eige sjekkliste for slike rundar. Desse sjekklistene vert sendt Statsbygg for gjennomsyn og oppretting av uheldige situasjonar.
Driftsansvarleg for bygg syter for utpeiking av «husansvarlege». Det fins eigne retningslinjer for «husansvarlege. Desse husansvarlege skal ha opplæring i brannvern. Det er Statsbygg som syter for slik opplæring. 
Når det gjeld brannberedskapsplanar er desse utarbeidd av Statsbygg. Dei syter òg for vedlikehald. Alle tilsette har ansvar for å gjere seg kjend med reglar i samband med brann. Reglane er plassert på lett synlege stader rundt i bygga.

Statsbygg har også ansvar for alt elektrisk anlegg fram til uttak i vegg. Statsbygg har eigne retningsliner for dette.
3.15.  GRANSKING AV ULYKKER.
Ved ulykker av meir alvorleg karakter skal politi og arbeidstilsyn kontaktast, og det skal gå føre seg ei intern gransking av årsakstilhøva. Ved ulykker med fråversskade og nestenulykker skal det vurderast om ei intern gransking skal føretakast. Dette gjeld også ved alvorlege materielle skader. Det er direktør, HMS-koordinator, bedriftshelsetenesta og verneombod ved dei ulike avdelingane som avgjer om det skal føretakast ei gransking og kven som skal utføra denne granskinga. 
3.16. SAKSGONG VED RAPPORTERING AV ULYKKER OG NESTEN ULYKKER.
HMS-systemet har tidlegare i avsnittet handsama rapportering av ulykker og nesten ulykker og vist til eigne skjema. HSH finn det likevel tenleg å seia noko meir om dette arbeidet. 

Ved ulykker og nesten ulykker er det viktig at augnevitne rapporterer så fort det let seg gjera. Det er viktig å rapportera ulykker av den grunn at ein førebyggjer nye ulykker og samtidig gjer arbeidet kring dette med erstatning lettare. Rapportering av nesten ulykker er også viktig i samband med førebyggjing. 
Som tidlegare nemnd, fins det eit felles skjema for alle typer uønska hendingar. Dette får du hos kontorsjef, verneombod, driftsleiar i Haugesund eller hos personalavdelinga. Dei same personane kan også vera til hjelp med utfylling. Dette skjema (gjerne saman med ein samtale) gjev ein vidare til kontorsjefen. Tilsette i fellesadministrasjonen i Haugesund leverer til driftsleiar og dei på Stord til HMS-koordinator på personalkontoret. Alle rapporterings-skjema vert så vidaresendt til HMS-koordinator på personalkontoret for arkivering og rapportering til tilsynsmyndigheiter.
Det vert så administrasjonen si oppgåve å ordna opp i situasjonen. 

Skal me få til eit stadig betre arbeidsmiljø, er det viktig at dei tilsette nyttar dette rapporteringssystemet.
HSH har eit rapporteringssystem knytt til HMS-arbeidet. Det er enno ikkje bygd ut eit totalt rapporteringssystem. HSH har difor ikkje nokon avviksrapportering på kvalitetssikringsprosedyrar. Avvik som gjeld t.d. arbeidsvilkår, arbeidsplanar, o.l. vert handsama av organisasjonane. 

4.0. PSYKOSOSIALT ARBEIDSMILJØ
4.1 GENERELT.
Det er viktig å merka seg at tilhøvet mellom Arbeidsmiljølova og Hovudavtalen er omtala i Hovudavtalen § 26. Det er også vist til Tilpassingsavtalen, pkt. 3.2. Der har ein ramsa opp dei sakene AMU skal handsama. Andre saker skal handsamast i tråd med Hovudavtalen. Dette tyder  at det er hovudtillitsvalde som skal handsama blant anna psykososialt arbeidsmiljø og arbeidsvilkår for dei tilsette. Ei eventuell endring vert regulert i HSH sin tilpassingsavtale.

Rammer for psykososialt arbeidsmiljø er likevel omtala i HMS-handboka og deler av denne er då retta mot alle tilsette og tillitsmannsapparatet.
Det psykososiale arbeidsmiljø handlar om «kunsten å omgåast kvarandre». HSH ynskjer å utvikle eit arbeidsfellesskap prega av dialog,  anerkjenning, oppmuntring og konstruktiv kritikk av haldningar og yrkesutøving. HSH har tru på at viss dette er tilfelle, vil det kunne utløyse energi, kreativitet og evne og vilje til at «kompetansen vert tøyd» utover vanlege grenser. Det er viktig at HSH legg vekt på å få til god kommunikasjon mellom leiarar og andre tilsette. 

Godt psykososialt miljø fører til nøgde arbeidstakarar som har eit lågt sjukefråvere, tar ansvar, m.m.

Eit godt psykososialt miljø krev at alle tilsette:
· gjev kvarandre informasjon
· samarbeider
· søkjer råd hos kvarandre
· gjev ros
· viser toleranse
· gjev kvarandre klare meldingar
· lyttar
· tenkjer nytt
· tar ansvar
· tar opp problem på ein sakleg måte
· er fleksible
· ser løysingar
· tenkjer positivt
· viser evne til å setje seg inn i andre sin situasjon.
4.2  MEDARBEIDARSAMTALE. 
Uformell samtale er viktig i ein organisasjon. Men faren for at ting vert gløymde og ikkje så forpliktande er relativt stor. Det er difor viktig at HSH set i system samtalar kor ein sikrar at alle kan bli høyrde. Medarbeidarsamtale vert difor eit verkemiddel til å nå alle og samtidig sikre at alle tilsette får høve til å gje uttrykk for korleis dei opplever sin arbeidssituasjon og eventuelt kva dei kan tenkje seg å endre. HSH har laga eit framlegg til innhald i ein medarbeidarsamtale. Denne er send ut til alle avdelingane, og alle tilsette skal ta del i ein medarbeidarsamtale. I framlegget vert det gjeve retningsliner for korleis ein kan avvikle ein medarbeidarsamtale.
Erfaring har vist at dette systemet for medarbeidarsamtale ikkje er tilfredsstillande i praksis. Det vil difor bli teke initiativ til utarbeiding av nytt medarbeidarsamtalekonsept. Dette vil også vera avhengig av kva styringsmodell HSH vel i framtida og ein vil koma attende til dette i revisjon C. Inntil vidare gjeld noverande konsept. 

I tråd med at HSH meiner det er viktig med kommunikasjon og konstruktive tilbakemeldingar har ein også laga eit opplegg for sluttsamtalar. Tilsette som sluttar eller går ut i permisjon for eit år, får tilsendt eit spørjeskjema om korleis dei har opplevd å vere arbeidstakar ved HSH. Det vert også invitert til ein sluttsamtale. 
4.3  NYE MEDARBEIDARAR.
HSH meiner det er viktig å ta imot nytilsette på ein positiv måte. Det er laga ei velkomstside på nettet som gjev sentrale ”peikare” for dei nytilsette.  Leiar på avdelingane i fellesadministrasjonen og kontorsjefane har ansvar for å ta imot nytilsette. Dei same personane må syte for at det vert gjeve orientering til IT-avdelinga for oppkobling av datamaskin og telefon. Kontor må avtalast med kontorsjefane, driftsleiar for FA i Haugesund og rådgjevar i FA på Rommetveit.
Det vert avvikla eit kurs for nytilsette ein gong i året (medio-august). Det er personalkontoret som tek initiativ til eit slikt kurs. Frå og med nyåret år 2001 vil ein gjennomføra ein kortare versjon av kurset for nytilsette siste halvår.

5. AVVIK FRÅ HMS-REGLANE.
5.1. PÅTALE PÅ STADEN.
Ein kvar som er vitne til at HMS-reglane vert brotne, skal påtale dette overfor vedkomande som bryt reglane. Vert det ikkje teke omsyn til påtalen, skal saka rapporterast til næraste overordna og verneombodet. I slike tilfelle skal det reagerast med munnleg åtvaring.
Alvorlege brot på reglane skal alltid rapporterast til næraste overordna, som rapporterar vidare til HMS-koordinator på personalkontoret.
5.2. MUNNLEG OG SKRIFTLEG ÅTVARING.
Munnleg åtvaring skal gjevast av næraste overordna med verneombod og tillitsvalde til stades. Denne form for reaksjon skal nyttast ved mindre misferd. Når tilsette forsømer å bruke verneutstyr, skal det føre til munnleg åtvaring. Munnleg åtvaring skal meldast til verneombod. Det kan gjevast inntil 2 munnlege åtvaringar. Ved andre gongs åtvaring vert vedkomande gjort merksam på at nok ei åtvaring vil bli gjeven skriftleg.
Ved nye brot eller særs grove brot vert det gjeve skriftleg åtvaring. Grove brot kan føre til avskjed. 
Før skriftleg åtvaring skal den tilsette få høve til å forklare seg om tilhøvet. Tillitsvalde 
og verneombod skal vere med.
6. BEDRIFTSHELSETENESTE.
HSH har knytta til seg Sunnhordland HMS.  HSH vil vurdera denne og andre bedriftshelsetenester. Vedtak om endeleg ordning vil bli gjort i løpet av året. 

Helsetenesta skal hjelpe HSH med å kartleggje arbeidsmiljøet, drive førebyggjande helsearbeid, og hjelpe til med å finne løysingar. Tenesta er også medlem i ulike råd og utval som kjem inn under HMS-reglane. 
Dei skal også gjennomføre helsekontrollar på utsett personell. Sunnhordland HMS gjennomfører også kurs for AMU-medlemmer og verneombod.
7.  STUDENTAR.
Studentar vert som hovudregel ikkje omfatta av Arbeidsmiljølova. Men unnatak finst. I følge kgl. Res. Av 17. Juni 1977 er arbeid som praktisk opplæring av elevar og studentar i institusjonar med undervisning eller forsking som føremål, undergitt tilsyn når arbeidet går føre seg under tilhøve som kan innebere fåre for liv og helse. Studentane er etter dette beskytta av loven i fysikk-, forming- og kjemitimane, men 
ikkje i ordinær klasseundervisning. Ordninga gjeld Arbeidsmiljølovens kapittel 1,2,3,5, og 6. Som ein konsekvens av dette skal HSH gjennomføre dei same prosedyrane overfor studentane som dei andre tilsette innanfor HMS. Men elles  har studentane ingen rettar eller plikter i høve til Internkontrollen. 
Når det gjeld utplassering i praksis, er det viktig at HSH sjekkar at verksemda som studentane er utplassert i, har ein internkontroll. Det er verksemda sin internkontroll som gjeld ved utplassering. Det er ansvarleg for praksis som må ta dette opp med verksemda.
Studentane har ingen rettar eller plikter i høve til arbeidsmiljøutvala. HSH har likevel gjeve studentane tale- og møterett i utvala. Det er likevel viktig å merka seg at HSH ikkje har gjeve studentane rettar som går utover det Arbeidsmiljøloven pålegg HSH. Møte- og talerett er gjeve av den grunn at studentane kan sjå til at HSH  tek på seg det ansvar som ligg i høve til faga som er nemnt over. 
8.  SPESIELLE ORDNINGAR.
8.1. SPESIELLE ORDNINGAR VED AVD. FOR HS OG SO.
To av våre avdelingar har av ulike omstende pålagt seg ordningar som går lengre enn det Internkontrollforskrifta  pålegg HSH. Dette skuldast den oppdragsverksemd desse avdelingane driv, meir konkretisert med kurstilbod overfor sider av næringslivet som er avhengig av gode tryggleiksrutinar. Dette gjeld Avdeling for sikkerhetsopplæring og Avdeling for helse og samfunnsfag. 
Avdeling for sikkerhetsopplæring driv mellom anna kurs for tilsette i industri, sjøfart og oljeretta industri. Kursa handlar om tryggleik. 
Avdeling for helse og samfunnsfag driv utdanning av sjøoffiserar og etterutdanning av tilsette innanfor same område. 
Slike tilbod fordrar spesielle krav til kvalitet. Avdelingane har difor eigne kvalitetsmanualar. Desse er tilgjengelege hos kontorsjef.

8.2. TILHØVE TIL STATSBYGG.
I mykje av tryggleiksarbeidet ved HSH er høgskolen avhengig av god dialog med Statsbygg sine tilsette. God og jevnleg kontakt er difor naudsynt. Det skal leggjast vekt på ein positiv dialog som har til sikte å fremja tryggleik. Ein minner om verdiplattforma til HSH som grunnlag for desse samarbeidssituasjonane. 
Statsbygg har ansvar for branntryggleiken i HSH. Kontroll og oppfølging vert gjort av Statsbygg saman med ansvarlege på kvart hus.  Det er Statsbygg som syt for kontroll saman med ”husansvarlege”. Høgskolen viser til Statsbygg når det gjeld reglar for brannvern.
Bassenget på Rommetveit vert kontrollert og halde vedlike av Statsbygg. HSH er ansvarleg for bruk av bassenget. Instruks er arbeidd ut og heng på veggen i bassenget. 

I samband med vernerundar skal Statsbygg inviterast til å ta del. 
I samband med byggeprosessar er det spesielt viktig å ha ein god dialog med Statsbygg. HSH må ha som siktemål å koma så tidleg som mogeleg ”på banen”. Det forutset at HSH har klåre ynskjer for utbygging eller ombygging, og respektera dei rammer som er sett for arbeidet.
I dette arbeidet er byggjesakene lagt på tillitsvald apparatet i tråd med punkt 3.2 i tilpassingsavtalen.
8.3. TILHØVE TIL TILPASSINGSAVTALEN OG HOVUDAVTALEN.
Hovudavtalen gjev arbeidsgjevar og arbeidstakarorganisasjonane rett til å gjera ei avgrensing av sakene handsama av Arbeidsmiljøutvalet. Dette er også heimla i kgl.res. av 6. juni 1980. Dette tyder at saker etter §24 i Arbeidsmiljøloven kan verta lagt til drøftingsmøte/ forhandlingsmøte mellom arbeidsgjevar og organisasjonane i staden for  arbeidsmiljøutvalet. Ein slik grenseoppgong er regulert i tilpassingsavtalen vår. Denne seier:
Partene er enige om at arbeidsmiljøutvalget skal begrense sin oppgave til følgende saker etter Arbeidsmiljlovens §24, pkt. 2:
Spørsmål som angår bedriftshelsetjeneste og den interne vernetjeneste, herunder opplæring i slik tjeneste, forebyggende vernetiltak og spørsmål for yrkeshemmede arbeidstakere. De øvrige saker nevnt i Arbeidsmiljølovens §24, pkt. 2 behandles i henhold til Hovedavtalens del 1.

Vidare seier punktet at verneombod har rett til å ta del i forhandlingane/drøftingane med tale- og forslagsrett.
Dette tydar at saker av psykososial karakter, arbeidsvilkår, arbeidsplanar og byggesaker skal handsamast etter Hovudavtalen, del 1.

Det er høve til å endra på dette, men det må då gjerast av arbeidsgjevar og hovudtillitsvalde. Ei endring av tilpassingsavtalen vil først skje i kjølvatnet av endring av Hovudavtalen som er prolongert t.o.m. 31.12.01.
9. REVISJON AV HMS-SYSTEMET.
I følgje internkontrollforskrifta skal verksemder, minst ein gong i året, gjennomføra ein meir omfattande gjennomgang av HMS-systemet og vurdera om systemet fungerer i praksis. Ein slik gjennomgang skal ha ein skriftleg prosedyre. Det er hovud-AMU som står føre ein slik prosedyre.

Prosedyren byggjer på kartlegging gjennom vernerundar, rapporteringar og eventuelle andre spesielle vurderingar gjort av verksemda eller bedriftshelsetenesta.
Prosedyre for systemrevisjon:
Føremålet er å finna manglar og veikskap ved HMS-systemet og utbetra desse. Ein kontinuerleg innsats for å gjera systemet betre vil alle tene på.
Direktør har ansvar for at gjennomføring vert sett i gong. Det er HMS-koordinator saman med representant frå bedriftshelsetenesta som gjer arbeidet. 
Revisjonen vert så handsama i hovud-AMU.
Revisjonen byggjer på:
· gjennomgang av rapportar frå vernerundar, nesten ulykker og ulykker.
· innsendte kommentarar frå tilsette (enkel spørjeundersøkjing)
· erfaringar i løpet av året
HMS-koordinator lager rapport og sak til hovud-AMU om revisjonen. Saka inneheld

revidert utgåve av HMS-handbok.

